જગન મોહન રેડ્ડી જેલમાં જઈ આવ્યાં છે. ભાજપ અને કોંગ્રેસ બંને દ્વારા તેમને દબાવવાના અનેક પ્રયાસો છતાં રેડ્ડી રટ લઈને બેઠા છે. આંધ્રમાં રેલીઓ કાઢીને અત્યારથી જ ચૂંટણીનો પ્રચાર શરૂ પણ કરી દીધો છે. તેલુગુ દેસમ સામે તેના પિતાએ મજબૂત વિકલ્પ ઊભો કર્યો હતો તે ભૂલી શકાય તેમ નથી. તેમના પિતાનું હેલિકોપ્ટર એક્સિડેન્ટમાં મૃત્યુ થયું તે પછી મુખ્યપ્રધાન બનવા મળ્યું નહીં તેથી જગન મોહન રેડ્ડીએ કોંગ્રેસમાં ભાગલા પડાવ્યાં હતાં. કોંગ્રેસને તે ફટકાની કળ વળી નથી.